Uutisissa: Lähetystyöntekijöitä siepattiin Haitissa.
Teosta vastaava jengijohtaja uhkaa heidän henkeään.
Järjestö pyytää rukoilemaan, että siepatut pääsisivät kotiin.
Ja: Historiallinen löytö.
Yksi Amerikan ensimmäisistä mustien kirkoista.
Miksi se peitettiin? Miten sen restaurointi -
auttaa parantamaan jakautunutta kansakuntaa?
Lisäksi: Lokakuu Saksassa voi merkitä vain yhtä asiaa, -
uskonpuhdistaja Martti Lutherin muistelemista.
Mitä hän ajattelisi seurakunnasta nykyään?
KRISTILLISEN MAAILMAN UUTISET
Tervetuloa! Olen Wendy Griffith. George Thomas on lomalla.
Kristityt rukoilevat, että 17 lähetys- työntekijää vapautuvat Haitissa.
USA:sta lähteneiden lähettien sieppauksesta syytetyn jengin johtaja -
uhkaa tappaa siepatut, ellei hän saa haluamaansa.
Ryhmä vaatii jokaisesta siepatusta miljoonaa dollaria.
Mukana on viisi lasta. FBI ja Haitin viranomaiset -
neuvottelevat sieppaajien kanssa. Abigail Robertson.
Haitissa siepattujen 17 henkilön joukossa on viisi lasta.
Nuorin on vasta 8-kuinen.
Tämä on asia, jota olemme kohdelleet -
aivan ehdottoman ensisijaisena lauantaista asti.
FBI ja ulkoministeriö yrittävät saada panttivangit turvallisesti kotiin.
Ryhmä siepattiin Port-au-Princessä paluumatkalla orpokodista.
Ryhmän taustajärjestö ohiolainen Christian Aid Ministries -
sanoo olevansa avustuskanava -
amishien, mennoniittien ja muiden konservatiivisten anabaptistien työlle.
Haitin presidentin kesäisen salamurhan jälkeen -
katuja ovat hallinneet jengit, ja sieppauksia on yhä enemmän.
Tilanne Haitissa on pahin, minkä minä tiedän.
Operaatio Siunauksen työtä Haitissa johtava Emmanuela Delsoin kertoo, -
etteivät jengit enää jätä amerikkalaisiakaan rauhaan.
Nyt koko väestö on kohteena.
Kukaan ei ole turvassa.
Sieppausten määrä on kasvanut 300 prosenttia.
Siepatut ovat pääosin haitilaisia.
Tämä sieppaustapaus on huolestuttava, -
sillä enää avustustyöntekijätkään eivät ole turvassa.
Seurakuntaryhmien kohteeksi joutuminen -
huolettaa David Vanderpoolia ja muita lähettejä.
Vaimoni yritettiin kerran siepata.
Asemapäällikkömme murhattiin pääportin edessä.
Kaksi tiimiläistä siepattiin. Heitä kidutettiin neljä päivää.
Jengien hallussa on nyt puolet pääkaupunki Port-au-Princestä, -
jossa lähetit siepattiin.
Avustusjärjestöillä on vaikeuksia toimittaa avustuksia perille.
Kaikki on jo maksettu. Me odotamme. Kaikki odottavat, -
missä olisi tarpeeksi rauhallista, -
jotta voimme jakaa avustukset.
Christian Aid Ministries pyytää rukoilemaan, -
että avustustyöntekijät pääsevät kotiin -
ja että Jeesuksen rakkaus muuttaisi sieppaajat.
Virginiasta raportoi Abigail Robertson, CBN News.
Kiitos, Abigail. Aiemmin tällä viikolla -
järjestön edustaja luki kirjeen siepattujen perheiltä.
Kristuksen seurakunta ympäri maailmaa, -
kiitos rukouksistanne Haitissa vankina olevien omaistemme puolesta.
Jumala on antanut rakkaillemme ainutlaatuisen tilaisuuden -
Herran käskyn mukaisesti rakastaa vihollista, -
siunata niitä, jotka sinua kiroavat, ja tehdä heille hyvää, Matt. 5:44.
Jumala kehottaa huutamaan Häntä avuksi hädän päivänä, Psalmi 50:15.
Kiitämme Häntä siitä, että Hän on Jumala, -
ja pyydämme Häntä tuomaan perheemme kotiin.
Rukoilemme, että Jumalan rakkauden valo karkottaisi synnin pimeyden, -
niin että jengiläiset vapautuisivat synnin orjuudesta -
ja kokisivat vapauden Kristuksessa.
Kiitos, veljet ja sisaret Kristuksessa. Jatkakaa rukouksia.
Vau. CBN:n kirjeenvaihtaja Chuck Holton on raportoinut -
maailman vaarallisimmilta alueilta.
Panttivankien perheet rukoilevat, että he ovat ahdingossa kestävät -
ja todistuksena sieppaajille. Onko tämä asenne yleinenkin -
vainotuissa yhteisöissä, joissa olet käynyt?
Totta kai. Kaikki, jotka lukevat Raamattua, näkevät, -
ettei meille luvata helppoa elämää vaan vainoja.
Tämä on juuri sellaista vainoa, joka muuttaa ihmisten elämää ja sydämiä.
Kuten järjestön lausunnosta kuulimme, -
he ovat kiitollisia tilaisuudesta osoittaa rakkautta vihollisille.
Se on ainoa asia, joka Haitin muuttaa.
Haitiin on kipattu joka vuosi miljardeja dollareita jo yli 30 vuotta.
Tilanne on vain pahentunut.
Haitiin tuo muutoksen vain Jeesuksen rakkaus.
Olet käynyt Haitissa. Mitä voit kertoa jengeistä?
Vangit on uhattu tappaa. Pidätkö uhkausta todellisena?
Olen käynyt Haitissa monta kertaa vuoden 1987 jälkeen.
Tilanne vain heikkenee heikkenemistään.
Nämä jengit hallitsevat nyt Haitia. Haiti on luhistunut valtio.
Hallinnolla ei ole valtaa missään osassa maata.
Avustusten perille vieminen on miltei mahdotonta, -
sillä avustukset kaapataan matkalla.
Jos jatkamme avustusrahojen kärräämistä Haitiin, -
me vain kasvatamme jengien rahapussia ja valtaa.
Toteuttavatko he uhkauksensa ja tappavat vangit?
Eivät, jos ovat fiksuja. He tietävät, että vangit ovat arvokkaita.
Heistä ei saa miljoonaa per pää. Toivotaan, etteivät he saa mitään.
Se on kamala juttu, mutta aina kun maksamme panttivangista lunnaat, -
siepataan kolme uutta panttivankia. Se on nähty monta kertaa.
Lunnaiden maksaminen vain pahentaa ongelmaa pidemmän päälle.
Lunnaat todennäköisesti maksetaan, mutta ei niin suuria summia.
Miten lähetysmatkaan kannattaa varautua?
Vietin neljä vuotta sitten useita päiviä orpokodissa Haitissa.
En edes ajatellut siepatuksi joutumista.
Uhka oli todellinen jo silloin, tiesitpä sitä tai et.
Kun itse menen tällaisiin paikkoihin, -
palkkaan turvamiehet, hyvin usein vieläpä kaksi tiimiä eri firmoista.
Monesti käy niin, että kun on suorittanut tiimille maksun, -
tiimi sieppaa matkalla lentokentälle saadakseen lisää rahaa.
Pitää palkata kaksi firmaa katsomaan toistensa perään.
Se on yleinen käytäntö toimittajilla ja avustustyöntekijöillä.
Sinulla täytyy olla hyviä suojelus- enkeleitä. Kiva, että olet ehjänä.
Kiitos haastattelusta. - Eipä mitään. Siunausta.
USA:ssa arkeologit ovat kaivaneet perustukset, -
jotka kuuluivat yhdelle vanhimmista mustien kirkoista.
Williamsburgin First Baptist -seurakunta -
alkoi kokoontua salaa ulkona vuonna 1776.
Kirkon historiaa hävitettiin rakentamalla tilalle parkkipaikka.
Nyt kertomusta ollaan kokoamassa yhteistuumin.
Vuoden kaivausurakan jälkeen löytyi se, mitä etsittiin, -
kertoo arkeologi Jack Gary.
Löysimme kahden rakennuksen perustukset.
Niistä toinen lienee ensimmäinen pysyvä rakennus, -
jossa alettiin kokoontua 1800-luvun alussa.
Sen tuhosi tornado. Tilalle rakennettiin uusi. Toiset perustukset ovat sen.
Löysimme 28 hautaa. Vainajat olivat ehkä ensimmäisiä seurakuntalaisia.
Seurakunta syntyi vuonna 1776, kun mustat, niin vapaat kuin orjat, -
kokoontuivat salaa ulkosalla, vaikka lait kielsivät sen.
Vuosia myöhemmin uudisasukas Jesse Cole oli niin vaikuttunut, -
että hän tarjosi mustien seurakunnalle hevostalliaan.
Toinen, paljon suurempi kirkko rakennettiin vuonna 1856.
Vuonna 1956 Colonial Williamsburg -säätiö osti tontin, -
maksoi uudisrakennuksen lähistölle ja muutti vanhan tontin parkkipaikaksi.
Se oli loukkaus. Colonial Williamsburg tiesi sen.
Säätiö hyväksyi sen.
Nyt olemme siirtyneet loukkauksesta eheytymiseen.
Se tuntuu jälkipolvista aika voimauttavalta.
He näkevät, kuinka kaikki tulee esiin.
Kuvittele kaikki lausutut rukoukset, lauletut laulut ja saarnatut saarnat -
täällä seurakunnassa, joka on maan vanhimpia mustien seurakuntia.
First Baptist -seurakunta toivoo nyt, -
että löytö yhdistää jakautunutta Amerikkaa.
Tahdon ihmisten kokevan, -
että parantuminen ja hyvä yhteishenki ovat mahdollisia.
Kaikki se, mitä emme pitäneet mahdollisena.
Tarvitsee vain kokoontua -
ja tunnustaa toistemme ihmisyys ja se, että meillä on sama Jumala.
Davis toimii pastorina First Baptist -seurakunnassa, -
joka on kukoistanut vuodesta 1776 huolimatta orjuudesta, rasismista -
ja historiasta, jossa se melkein peitettiin.
On kerrottava koko kertomus, ei vain puolta kertomusta.
Ennen kaikkea tämä on kertomus uskosta, Harshaw kertaa.
Katso Jumalaa. Hän on kaiken keskellä, -
sillä ajoitus sopii täydellisesti.
Kansakunta käy kipeää keskustelua rotujenvälisistä suhteista ja uskosta.
Tiedämme, että oikea hetki on nyt eikä sitten joskus.
Uskon, että tämä niitä asioita, jotka yhdistävät maata.
Mitä sitten on löytynyt? Sentin kolikko vuodelta 1817 -
ja kuparineuloja naisten vaatetuksesta.
Kaivaukset jatkunevat vuoden.
Alkuperäinen kirkko aiotaan rakentaa uusiksi vuoteen 2026 mennessä -
sopivasti vuonna 1776 julistetun Amerikan itsenäisyyden kunniaksi.
Kiva sitten aikanaan nähdä jälleenrakennettu kirkko.
Kun seisoin siellä, paikka todella tuntui pyhältä.
Tuntui, että Jumala haluaa eheyttää rotujenvälisiä suhteita -
siirtomaa-aikana aloittaneen seurakunnan avulla.
Oli etuoikeus käydä siellä. Tulossa: -
Saksan kristityt juhlivat Martti Lutherin perintöä.
Osa pohtii, mitä hän ajattelisi kirkosta nykyään.
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas! Saksassa Wittenbergissä on käynnissä jokavuotiset Luther-juhlat.
Niillä muistellaan Martti Lutheria, joka vastusti katolista kirkkoa. Dale Hurd.
Täällä pienessä saksalaisessa Wittenbergin kylässä vuonna 1517 -
paikallisen moraaliteologian professorin -
kerrotaan naulinneen 95 teesiä linnan kirkon oveen
ja muuttaneen maailman.
Maailma saapuu Wittenbergiin joka vuosi 31. lokakuuta -
juhlimaan Lutheria prameasti.
Lutherin aika oli harvoin näin värikästä ja siistiä.
1500-luvun Saksa oli kylmä, mutainen ja ankea paikka.
Lutherin aika näytti enemmän tältä.
Ajalla on yhtäläisyyksiä nykypäivään.
Vuonna 1517 pyhä keisarikunta natisi liitoksissaan, kuten EU nyt.
Uusi teknologia, painokone oli yhtä kumouksellinen kuin some.
Ja Euroopan rajoilla kolkutteli islam.
Vaikka Luther omaksui nopeasti uuden teknologian, -
hän luultavasti särkisi Wittenbergissä olevan robotin, -
joka lausuu Herran siunauksen seitsemällä kielellä.
On jännä, että maa, joka on kääntänyt selän Jumalalle -
tai ainakin Raamattu-uskolliselle kristillisyydelle, juhlii Lutheria näin.
Mitä Luther ajattelisi Saksasta nyt?
Näin vastaa saksalainen luterilaispappi Theo Lehmann: -
"Hän kääntyisi haudassaan."
Yalen professori Carlos Eire on johtavia reformaatioasiantuntijoita.
Hänen mukaansa Luther yllättyisi juhlista ensinnäkin, -
koska hän ei uskonut, että maailma on olemassa vielä vuonna 2021.
Luther uskoi maailmanlopun tulevan hänen elinaikanaan -
tai pian sen jälkeen.
Jos Luther pystyisi matkaamaan ajassa luoksemme, -
hän järkyttyisi siitä, millainen kristillisestä maailmasta on tullut -
ja miten harva eurooppalainen käy kirkossa.
Luther ei ollut hienosteleva. Hän piti väittelemisestä -
ja kimpaantui, jos joku oli eri mieltä.
"Hän oli aikansa tuote", sanoo Benjamin Hasselhorn, -
Wittenbergin Lutherhausin Luther-näyttelyn kuraattori: -
"Lutherin aika oli kovaäänistä ja karkeaa."
Sen ajan Keski-Saksassa ihmiset eivät olleet kohteliaita ja hiljaisia.
He olivat äänekkäitä, he joivat olutta, söivät paljon lihaa ja olivat töykeitä.
On kiistelty paljon siitä, oliko Luther antisemiitti.
Alkuvuosina hän suhtautui juutalaisiin suvaitsevasti.
Myöhemmin hän kirjoitti heistä kammottavia asioita.
Kirjoituksia käyttivät natsitkin.
Luther vaati kaikkia synagogia poltettaviksi -
ja kaikkia juutalaisia ajettavaksi pois Saksasta.
Hän ei vaatinut holokaustia eikä juutalaisten joukkotuhoa.
Mutta hän kirjoitti karmivia asioita juutalaisista -
ja juutalaisesta luonteesta.
Hasselhornin mukaan on mutkikas asia, oliko Luther antisemiitti.
Kyllä vai ei, oliko hän antisemiitti?
Siihen ei ole vastausta. Voi vastata, että ei, -
mutta sitten pitää sanoa, että hän oli antijudaisti.
Voi sanoa, että kyllä, mutta sitten pitää lisätä, -
ettei se ollut modernia antisemitismiä, joka on hieman erilaista.
Lutherin asennetta juutalaisia kohtaan ohjasivat uskonnolliset motiivit, -
ei etnisyys tai jokin muu sellainen.
Luther oli vajavainen astia, jolla Jumala palautti kristinuskon -
Raamattu-uskolliseksi. Hän uudisti palvelusmenoja.
Luther teki kristinuskosta elävien uskon -
poistamalla kiirastuliopin, Eire sanoo.
Ennen Lutheria kristityt tapasivat viettää paljon aikaa, -
energiaa ja jopa rahaa -
sielunmessuihin saadakseen sukulaisensa pois kiirastulesta.
Se muuttui tyystin.
Lutherin ansiosta nykyään on paljon protestanttisia suuntia.
Kun Luther syntyi, kaikki kuuluivat Länsi-Euroopassa samaan kirkkoon.
Kun hän kuoli, ei ollut yhtä kirkkoa vaan useita kilpailevia kirkkoja.
Uudistajia oli ennen Lutheria ja Lutherin jälkeen.
Eire kutsuu Lutheria tulitikuksi, joka sytytti ruutitynnyrin.
Dietrich Bonhoeffer kirjoitti, että reformaatiolla -
oli paljon sellaisia vaikutuksia, joita Luther ei olisi ikinä toivonut.
Hän ei olisi halunnut valistusta tai maallistumista.
Hänellä olisi paljon kritisoitavaa kirkostaan, -
siitä, millainen kirkosta on tullut, Euroopasta ja lännestä.
Ehkä on onni, ettei Luther ole näkemässä -
Saksan ja lännen nykymenoa. Muuten juhlat voisivat olla pilalla.
Dale Hurd, Wittenberg, Saksa.
Nigeriassa kristityt kohtaavat hirvittävää vainoa.
Miten sitä yritetään pysäyttää. Seuraavaksi.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Kun totuudella on väliä.
Arkisin viideltä CBN-uutiskanavalla.
Mitä Jeesus tarkoittaa sillä, -
että Taivaan valtakunta on teissä tai keskuudessanne?
Taivaan valtakunta on lähellä. Se tarkoittaa, että sitä voi koskettaa.
Hänen läsnäolonsa on kanssasi.
Jos olet kristitty uskova, Jeesus asuu sydämessäsi.
Jumalan valtakunta on keskuudessanne.
Jumalan valtakunta on lähellä.
Uusi opetus saatavana nyt.
Kristityt ja muut vähemmistöt kohtaavat ankaraa vainoa Nigeriassa.
Uskon takia on viime viikkoina kuollut kymmeniä.
Eräs komissio penääkin Bidenin hallinnolta toimia.
Jennifer Wishon jatkaa.
Kristittyjä murhataan, kristittyjen kirkkoja, kouluja ja koteja poltetaan -
ja tekijät kulkevat vapaana. Tämä on todellisuus monille Nigeriassa.
Aiheesta tulee keskustelemaan videoyhteyden kautta Tony Perkins, -
USA:n uskonnonvapauskomission jäsen.
Millaisia väkivallantekoja Nigerian kristityt ovat viime aikoina kokeneet?
Väkivallantekoja on tasaisesti.
Kirkot ja pastorit ovat olleet iskujen kohteina mm. Kadunan osavaltiossa.
Yhdessä iskussa kuoli 50 ihmistä. Seitsemän kirkkoa on poltettu.
Kyseinen Nigerian alue on muslimienemmistöinen.
Tämä kiihdyttää konfliktia -
muslimien ja kristittyjen välillä.
Perimmäinen ongelma on se, -
että maailmalla ei suostuta tunnustamaan, -
että konflikti todellakin on eri uskontojen edustajien välinen.
Kohteina eivät ole vain kristityt. Väestä enemmistö on muslimeja, -
mutta Nigeriassa vainotaan myös šiioja.
Tässä on tehtävä hyvin selväksi, -
että molemmilla puolilla on toimijoita.
Sekä kristittyjen leirissä että muslimien leirissä on mätiä omenoita.
He käyttävät hyödyksi sitä, -
että hallinto suhtautuu koko tilanteeseen hyvin välinpitämättömästi.
Valtaosa nigerialaisista haluaa elää rauhassa naapuriensa kanssa.
Meidän täytyy auttaa heitä, jotta se olisi mahdollista.
Mitä työkaluja USA:lla on painostaa Nigerian hallintoa?
Olemme antaneet suosituksia, -
joissa vaadimme USA:n hallintoa tukemaan ohjelmia, -
jotta iskujen uhrit saavat paremmin oikeutta.
Olemme suositelleet, että ulkoministeriö yleisesti -
kouluttaisi paikallisia lainvalvojia suojelemaan pyhäkköjä -
tai kehittämään pyhäkköjen vartiointia, -
jotta ne eivät olisi helppoja kohteita.
Tärkeä aihe.
Tony Perkins, kiitos. - Kiitos, että pidätte asiaa esillä.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Voit kokea Taivaan valtakunnan jo nyt.
CBN:n "The Nearness of Heaven."
Puhumme ihmisistä, jotka ovat käyneet taivaassa -
ja kohdanneet Jumalan valtakunnan.
Siellä on rakkautta enemmän kuin voi kuvitella.
Uudessa opetuksessa kuulet, -
mitä Raamattu sanoo taivaasta ja elämästä ikuisuudessa, -
mistä tietää pääsevänsä taivaaseen, -
miten Jumalan etsiminen tyydyttää sielun ja valmistelee tulevaan -
ja miten kokea Jumalan valtakunnan todellisuus tässä ja nyt.
Tulet kokemaan rauhaa, iloa ja elämää täydelleen.
Hanki uusi opetus jo tänään.
Soita ruudun numeroon tai käy sivulla cbn.com -
ja ryhdy CBN-kumppaniksi, niin saat opetuslevyn.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Lopuksi: Israelissa merestä on löytynyt ase ristiretkeläisten ajalta.
Israelilainen Shlomi Katzin laitesukelsi Välimeressä Pohjois-Israelissa -
löytäessään miekan, jolla on ikää 900 vuotta.
Katzin löysi merenpohjasta myös kiviankkureita ja ruukunpalasia.
Ristiretkeläiset valloittivat Jerusalemin vuonna 1099 -
ja pitivät aluetta lähes 200 vuotta.
Miekan pituudesta ja painosta päätellen ritari, jolle miekka kuului, -
oli hyvin vahva. Taisteleminen näin painavalla ja pitkällä miekalla -
ei ollut kovin kevyttä hommaa. Se tuntuu painavalta pitääkin.
Näyttää raskaalta. Miekkaa kutsutaan taas yhdeksi palaseksi -
kansan historian palapelissä.
Kiitos seurasta. Ensi viikkoon, koko tiimin puolesta: -
näkemiin ja, kuten aina, Jumalan siunausta!
Suomennos: Marianne Tenetz